**אל-אזרק** (בערבית: אלאזרק **الأزرق**; שפרושו "הכחול") היא עיירה קטנה במחוז זרקא במזרח ירדן, 100 קילומטרים (62 מיל) ממזרח לעמאן. אוכלוסיית אל-אזרק מנתה 14,800 בשנת 2014. בסיס חיל האוויר הירדני (אנ') על שם מואפק סלטי (באנגלית: Muwaffa Salti בערבית: قاعدة الشهيد موفق السلطي الجوية קאעדת אלשהיד מופק אלסלטי אלג'ויה) ממוקם באל-אזרק. בבסיס נמצאות שלוש טייסות של מטוסי קרב מסוג F-16. (טייסות מספר 1, 2, ו-6).

היסטוריה
--------

אל-אזראק היא עיירה חשובה כבר שנים רבות באזור המדברי המרוחק והצחיח של ירדן. הערך האסטרטגי של העיירה והמבצר שבה קסר אל-אזרק (אנ'), הוא בכך שהיא שוכנת באמצע נווה המדבר אל-אזראק, המקור הקבוע והיחיד למים מתוקים במרחב המדברי של כ-12,000 קילומטרים רבועים.

העיירה ממוקמת בנתיב סחר מדברי מרכזי. לנווה המדבר אזראק היסטוריה ארוכה שהחלה בתקופה הפלאוליתית התחתונה. באזורים הלחים של שמורת הטבע אל-אזראק תועדו אתרים פלאיאוליטים רבים. בתקופה האפיפלאוליתית נווה המדבר היה גם מוקד חשוב להתיישבות.

באזור תועדה גם פעילות התיישבות מהתקופה הנבטית. קסר אזראק נבנה על ידי הרומאים במאה ה-3 לספירה, והשתנה מאוד בימי הביניים על ידי הממלוכים. בתקופת בית אומיה הוקם מאגר מים בדרום אל-אזראק.

במהלך המרד הערבי בראשית המאה ה-20, במבצר קסר אל-אזראק הייתה ממוקמת מפקדה חשובה של תומאס אדוארד לורנס (המכונה לורנס איש ערב). בשנת 1918, במהלך מלחמת העולם הראשונה והמרד הערבי לורנס איש ערב השתמש במצודה ההיסטורית באל-אזראק ובמישורים שמסביבה כבסיס ושדה תעופה לכלי הטיס הקרביים של חיל האוויר המלכותי הבריטי, שהשתתפו יחד עם הצבא הבריטי בקרבות שהתקיימו בסוריה. האיכויות העיקריות של האזור היו הראות הטובה שלו ומזג האוויר המעולה לטיסה.

מחנה הפליטים אל-אזראק (אנ') המגן על פליטי מלחמת האזרחים בסוריה, הורחב בשנת 2014. המחנה נמצא במרחק 20 קילומטרים (12 מיל) מערבית לאל-אזראק. האתר שימש בעבר במהלך מלחמת המפרץ בין השנים 1990–1991 כמחנה מעבר של עיראקים עקורים וכוויתים.

דמוגרפיה
--------

על פי מפקד האוכלוסין הירדני בשנת 2004, אוכלוסיית אל-אזראק הייתה 9,021, מתוכם 7,625 (84.5%) אזרחי ירדן. 4,988 (55.3%) היו גברים ו-4,033 (44.7%) נשים.

שמורות טבע
----------

שמורת אל-אזראק אחד משבע אתרי שמורות הטבע המוגנים של ירדן (שהוקמה על ידי החברה המלכותית לשימור הטבע): בדרום אל-אזראק נמצאת שמורת ביצות אל-אזראק שנקראת אל-ג'נובי.

שמורת שאומרי (באנגלית: Shaumari Wildlife Reserve) הנפרדת והגדולה יותר מיתר השמורות שמסביב לאל-אזראק, נמצאת במרחק של 10 קילומטרים (6.2 מיל) דרומית לעיירה.

זו שמורה חשובה באזור שהוקמה בשנת 1975 על ידי החברה המלכותית לשימור הטבע כמרכז רבייה לחיות בר בסכנת הכחדה או שנכחדו כבר מקומית. השמורה שטח 22 קמ"ר (8.5 מ"ר) היא סביבה מוגנת משגשגת עבור כמה ממיני בעלי החיים המאוימים ביותר במזרח התיכון. חלק מהמינים כוללים ראם לבן, יענים סומליים, זנים של פראים פרסיים (אנ') (זן של פראים החיים בבר שהובאו מאיראן) ומיני צבאים.

אקלים
-----

| **אקלים באל-אזראק - الأزرق** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | 14 | 16 | 20 | 26 | 31 | 35 | 38 | 38 | 35 | 29 | 22 | 16 |
| טמפרטורה יומית מזערית ממוצעת (C°) | 3 | 4 | 8 | 12 | 16 | 19 | 22 | 21 | 19 | 15 | 9 | 4 |
| משקעים ממוצעים (מ"מ) | 11 | 25 | 20 | 4 | 5 | 15 | 4 | 0 | 0 | 3 | 14 | 8 |
| מקור:  |

גלריית תמונות
-------------

* הכניסה למחנה הפליטים באל-אזראק הכניסה למחנה הפליטים באל-אזראק
* שמורת אל-אזראק שמורת אל-אזראק
* רחוב באל-אזראקרחוב באל-אזראק
* מצודת כסר אל-אזראקמצודת כסר אל-אזראק
* מטוס F-16 בנחיתה בבסיס מואפק סאלטי שבאל-אזראקמטוס F-16 בנחיתה בבסיס מואפק סאלטי שבאל-אזראק

ראו גם
------

* פליטי מלחמת האזרחים בסוריה

קישורים חיצוניים
----------------

ויקישיתוף מדיה וקבצים בנושא **אל-אזרק** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  Lawrence, T.E. (1935). Seven Pillars of Wisdom. Garden Doubleday, Doran & Company, Inc.. pp. 414, 434
2. ↑  Faulkner, Neil (2016). *Lawrence of Arabia's War: The Arabs, the British and the Remaking of the Middle East in WWI*. New Haven: Yale University Press. p. 273,367-368,426. ISBN 9780300226393.
3. ↑  Hadid, Diaa; Akour, Omar (30 באפריל 2014). "Azraq Refugee Camp Opens For 130,000 Syrians Fleeing War". The Huffington Post. Associated Press. `{{cite news}}`:  (עזרה)
4. ↑  Oddone, Elisa (30 באפריל 2014). "Azraq Refugee Camp officially opened". *The Jordan Times*. `{{cite news}}`:  (עזרה)
5. ↑  Shaumari Natural Reserve, web.archive.org, ‏3 במרץ 2016